स्तोत्र 126
आराधना के लिए यात्रियों का गीत.
1 जब याहवेह ने बंदियों को ज़ियोन लौटा लाया,
हम उन पुरुषों के समान थे, जिन्होंने स्वप्न देखा था.
2 हमारे मुख से हंसी छलक रही थी,
हमारी जीभ पर हर्षगान थे.
राष्ट्रों में यह बात जाहिर हो चुकी थी,
“उनके लिए याहवेह ने अद्भुत कार्य किए हैं.”
3 हां, याहवेह ने हमारे लिए अद्भुत कार्य किए,
हम हर्ष से भरे हुए थे.
4 याहवेह, नेगेव की नदी समान,
हमारी समृद्धि लौटा लाइए*.
5 जो अश्रु बहाते हुए रोपण करते हैं,
वे हर्ष गीत गाते हुए उपज एकत्र करेंगे.
6 वह, जो रोते हुए बीजारोपण
के लिए बाहर निकलता है,
अपने साथ पूले लेकर
हर्ष गीत गाता हुआ लौटेगा.
* स्तोत्र 126:4 समृद्धि लौटा लाइए अर्थात् हमारे बंदियों को ज़ियोन लौटा लाइए